Daerah Selangau

Selangau ialah sebuah daerah dalam Bahagian Sibu di Sarawak, Malaysia. Keluasan Daerah Selangau ialah  sementara jumlah penduduk ialah 22,000 orang pada tahun 2016. Pekan pentadbiran bagi daerah ini ialah Selangau. Daerah Selangau merupakan salah satu dari tiga daerah dalam Bahagian Sibu; daerah-daerah lain ialah Daerah Kanowit dan Daerah Sibu.

 Sejarah 
Daerah Selangau pada asalnya terletak di bawah pentadbiran daerah Mukah dan daerah kecil Balingian. Pada 1 Mac 2002, daerah Selangau telah dibentuk menjadi daerah baharu, dengan mengambil bahagian selatan daerah Mukah dan daerah kecil Balingian.

 Pentadbiran 
Daerah Selangau terletak di bawah pentadbiran Pejabat Daerah Selangau yang merupakan sebahagian daripada pentadbiran Bahagian Sibu dan diketuai seorang pegawai daerah. Pihak berkuasa tempatan yang mentadbir daerah ini pula ialah Majlis Daerah Luar Bandar Sibu yang diketuai seorang pengerusi majlis.

Daerah Selangau diwakili dalam Dewan Rakyat Malaysia oleh sebuah kerusi iaitu Selangau dengan kod P214, sementara dalam Dewan Undangan Negeri Sarawak ia diwakili oleh dua kerusi iaitu Tamin (N59) dan Kakus (N60).

 Geografi 
Daerah Selangau terletak di tengah negeri Sarawak, dan di timur laut bahagian Sibu. Daerah Selangau bersempadan dengan daerah Mukah di utara, daerah Tatau di timur, daerah Song di tenggara, daerah Kanowit di selatan, daerah Sibu di barat dan daerah Dalat di barat laut.

Daerah Selangau mempunyai keluasan kira-kira 3,795 kilometer persegi, menjadikannya daerah terbesar di Bahagian Sibu. Bentuk muka bumi di daerah Selangau sebahagian besarnya berbukit dengan dataran tertingginya tertumpu di tenggara daerah, mencecah ketinggian maksimum 969 meter. Kawasan yang rendah dan mendatar pula tertumpu di bahagian utara daerah. Kawasan penempatan penduduk sebahagian besarnya tertumpu di kawasan utara daerah.

Antara sungai utama yang mengalir di daerah ini termasuklah Batang Mukah, Batang Balingian dan Batang Oya. 

 Demografi 

Berdasarkan bancian Malaysia 2020, jumlah penduduk di daerah Selangau ialah seramai 19,844 orang dengan kepadatan penduduk lima orang perkilometer persegi yang dikategorikan sebagai taburan penduduk jarang. Bancian ini juga merekodkan sejumlah 5,746 isi rumah dengan 7,601 tempat kediaman. Majoriti penduduk di daerah Meradong merupakan Bumiputera selain Melayu, dengan majoriti antara mereka berbangsa Iban. Penduduk berbangsa Cina membentuk kumpulan kedua terbesar diikuti penduduk berbangsa Melayu. Penduduk bukan warganegara terdiri daripada 1,201 orang.
+Bilangan penduduk mengikut bangsa pada tahun 2020.StatusBangsaJumlahWarganegaraMelayu318Bumiputera lain17,845Cina451India3Lain-lain26Bukan warganegara -1,201Jumlah19,844

 Agama 

Di daerah Selangau, agama Kristian merupakan agama paling ramai penganut dengan peratusan lebih 78 peratus dari jumlah penduduk. Penduduk tidak beragama atau ateis merupakan kelompok kedua terbesar dengan peratusan lebih 12 peratus. Kumpulan ketiga terbesar di daerah ini merupakan penduduk  beragama Islam dengan peratusan lebih tujuh peratus. Terdapat juga penganut agama lain seperti Hindu dan Buddha di daerah ini yang membentuk kumpulan minoriti dengan peratusan lebih dua peratus.
+Bilangan penduduk mengikut agama (2020)AgamaJumlahKristian15,510Tidak beragama2,485Islam1,419Buddha50Hindu1Lain-lain379Jumlah19,844

 Rujukan 

 Pautan luar 
 Laman sesawang rasmi Majlis Daerah Luar Bandar Sibu

Selangau